Document ID: 32005R1446

UREDBA KOMISIJE (ES) št. 1446/2005
z dne 5. septembra 2005
o sprejetju odstopanj od določb Uredbe (ES) št. 2150/2002 Evropskega parlamenta in Sveta o statistiki odpadkov za Združeno kraljestvo in Avstrijo
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Evropskega parlamenta in Sveta (ES) št. 2150/2002 z dne 25. novembra 2002 o statistiki odpadkov (1), in zlasti člena 4(1) Uredbe,
ob upoštevanju zahteve, ki jo je izrazilo Združeno kraljestvo 20. decembra 2004,
ob upoštevanju zahteve, ki jo je izrazila Avstrija 16. novembra 2004,
ob upoštevanju naslednjega:
(1)
V skladu s členom 4(1) Uredbe (ES) št. 2150/2002 lahko Komisija v prehodnem obdobju odobri odstopanja od nekaterih določb iz Prilog k tej uredbi.
(2)
Takšna odstopanja se na njihovo zahtevo odobrijo Združenemu kraljestvu in Avstriji.
(3)
Ukrepi, predvideni s to uredbo, so v skladu z mnenjem Odbora za statistični program, ustanovljenim s Sklepom Sveta 89/382/EGS, Euratom (2) -
SPREJELA NASLEDNJO UREDBO:
Člen 1
1. Odobrijo se naslednja odstopanja od določb Uredbe (ES) št. 2150/2002:
(a)
Združenemu kraljestvu se odobrijo odstopanja pri pripravi rezultatov iz oddelka 8(1.1), postavke 1 (kmetijstvo, lov in gozdarstvo), 2 (ribištvo) in 16 (storitvene dejavnosti) Priloge I ter rezultatov v zvezi z oddelkom 8(2) Priloge II.
(b)
Avstriji se odobrijo odstopanja pri pripravi rezultatov iz oddelka 8(1.1), postavke 2 (ribištvo) in 16 (storitvene dejavnosti) Priloge I ter rezultatov v zvezi z oddelkom 8(2) Priloge II.
2. Odstopanja, predvidena v odstavku 1, se odobrijo samo za podatke za prvo referenčno leto, in sicer leto 2004.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. septembra 2005

Labels: 18
15
19
20